สังคมข่าวหุ้น
ดัชนีตลาดหุ้นไทยปิดที่ระดับ 1,713.20 จุด เพิ่มขึ้น 1.62 จุด มูลค่าการซื้อขาย 95,680.10 ล้านบาท จับตาการทยอยประกาศงบปี 2564 ที่ยังออกมา
ดัชนีตลาดหุ้นไทยปิดที่ระดับ 1,713.20 จุด เพิ่มขึ้น 1.62 จุด มูลค่าการซื้อขาย 95,680.10 ล้านบาท จับตาการทยอยประกาศงบปี 2564 ที่ยังออกมา
21 ก.พ. 2565

ดัชนีตลาดหุ้นไทยปิดที่ระดับ 1,713.20 จุด เพิ่มขึ้น 1.62 จุด มูลค่าการซื้อขาย 95,680.10 ล้านบาท จับตาการทยอยประกาศงบปี 2564 ที่ยังออกมา รวมถึงยังคงต้องติดตามสถานการณ์ระหว่างยูเครนและรัสเซียอย่างต่อเนื่อง
MAKRO ราคาหุ้นล่าสุด (18 ก.พ.) ปรับขึ้น 2.40% มาปิดตลาดที่ 42.75 บาท รับงบปี 2564 โชว์กำไรสุทธิ 13,687 ล้านบาท พุ่งกระฉูด 108.6% ฟันรายได้รวม 266,435 ล้านบาท เพิ่มขึ้น 21.8% หลังรวมงบโลตัสส์ พร้อมจ่ายปันผล 0.32 บาท ขึ้น XD วันที่ 3 มี.ค. 2565 ก่อนจะจ่ายเงินปันผลงวดในวันที่ 19 พ.ค. 2565 ขณะเดียวกันบอร์ดยังไฟเขียวการออกและเสนอขายหุ้นกู้ทั้งภายในและต่างประเทศ วงเงินไม่เกิน 70,000 ล้านบาท
IVL ประกาศข่าวดี! ปิดดีลซื้อหุ้น 85% ใน UCY ผู้รีไซเคิลพลาสติก PET ที่มีฐานการผลิตในสาธารณรัฐเช็ก มูลค่าประมาณ 257.31 ล้านบาท ช่วยเพิ่มความสามารถรีไซเคิลขวดพลาสติก PET อีก 1,120 ล้านขวด/ปี ซึ่งคาดภายในปี 2568 IVL จะสามารถเพิ่มจำนวนการรีไซเคิลทั้งในสาธารณรัฐเช็ก เยอรมนี และยุโรปตอนกลางได้เป็น 1,600 ล้านขวด/ปี
บอร์ด TOP อนุมัติขายหุ้น GPSC 10.78% มูลค่ากว่า 2.2 หมื่นล้านบาท พร้อมเพิ่มทุน 2,751 ล้านบาท เร่งปรับโครงสร้างทางการเงินระยะยาว เตรียมความพร้อมเพื่อต่อยอดธุรกิจ ภายหลังการขยายเข้าสู่ธุรกิจปิโตรเคมีที่อินโดนีเซีย
ราคาหุ้น DOHOME ล่าสุดปรับขึ้น 4.42% มาปิดตลาด 23.60 บาท หลังโชว์งบปี 2564 มีกําไรสุทธิ 1,818.06 ล้านบาท พุ่ง 150.2% จากยอดขายที่เพิ่มขึ้นและอัตรากําไรขั้นต้นที่สูงขึ้น พร้อมมีรายได้รวม 25,917.78 ล้านบาท เพิ่มขึ้น 37.5% พร้อมประกาศจ่ายปันผลเป็นหุ้น ในอัตรา 5:1 และเงินสด 0.0222222222 บาท รวมเป็น 0.2222222222 บาท เตรียมขึ้น XD วันที่ 4 มี.ค.นี้ และจ่ายเงินปันผลวันที่ 18 พ.ค. 2565
ตลาดหลักทรัพย์ฯ ให้ CHO, SANKO, TCC, TCC-W3, TCC-W4, TCC-W5 ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 21 ก.พ.-1 เม.ย. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ GLORY, ARIN ใช้ถึง 25 ก.พ. 2565 NEWS, PROUD, THANA ใช้ถึง 1 มี.ค. 2565 AF, CRD, GLOCON, TRITN, UREKA, UREKA-W2, WAVE, WAVE-W2 ใช้ถึง 4 มี.ค. 2565 ECF, ECF-W4 ใช้ถึง 7 มี.ค. 2565 ZIGA, ZIGA-W1 ใช้ถึง 8 มี.ค. 2565 TVT, YGG ใช้ถึง 11 มี.ค. 2565 HL, TH, TVD, VL, VL-W1 ใช้ถึง 18 มี.ค. 2565 UPA, UPA-W2 ใช้ถึง 25 มี.ค. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย และ Cash Balance มี MVP, MVP-W1 เริ่มใช้ตั้งแต่ 21 ก.พ.-1 เม.ย. 2565 และ PROEN เริ่มใช้ตั้งแต่ 21 ก.พ.-11 มี.ค. 2565 จากก่อนหน้านี้มี MONO ใช้ถึง 28 ก.พ. 2565 DITTO ใช้ถึง 8 มี.ค. 2565 และ ARIP ใช้ถึง 11 มี.ค. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี CMO ใช้ถึง 23 ก.พ. 2565 ARIN ใช้ถึง 1 มี.ค. 2565 และ AJA, AJA-W3 ใช้ถึง 7 มี.ค. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.